bg bg en id ru ja bg mk bg bg bg bg bg bg bg th bg en bg bg ru bg bg bg bg bg bg bg bg bg bg bg ru bg bg bg mk bg bg bg ru bg bg bg bg bg bg bg bg bg bg bg ru bg mk bg bg bg bg bg bg bg bg bg mk bg bg bg ru bg bg bg ru bg bg bg bg bg bg bg bg bg bg bg bg bg ru bg bg bg ru bg bg bg mk bg bg bg mk bg bg bg mk bg bg bg bg bg en en bg bg bg bg bg bg bg bg bg tg bg hbs_lat bg be bg hbs_lat bg uk bg id bg uk bg bg bg hbs_lat bg de bg tg bg en bg mk bg bg bg ru bg bg bg bg bg bg bg bg ru bg bg bg ru bg bg bg bg bg bg bg uk bg bg bg bg bg bg bg bg bg bg bg bg bg en en uk en bg bg bg bg bg mk bg bg bg mk bg bg bg bg uk bg bg bg bg bg bg bg ru bg bg bg bg bg bg bg ru bg bg ru bg bg bg en en en en en bg en ru ru en
Българинът не е расист! Не, бе, не е, изобщо не е… – Irina Diamant
Изработка на сайт от DevZone.BG
Това поле е за целите на валидирането и трябва да останат непроменени.
This iframe contains the logic required to handle Ajax powered Gravity Forms.
7 юни, 20207 юни, 2020 Без категория |
Българинът не е расист! Не, бе, не е, изобщо не е…
По въпроса за расизма… първо за нашия българския искам да ви разкажа. Че уж българинът не бил расист. Навремето като студентка бях луда по латиноамериканската култура и салсата в частност. Ходех да танцувам в клуб “33” в Студентски град, където се събираха страшни образи от всички краища на света. Нямаше такова космополитно място в София в края на 90-те. Беше като в бара на “Междузвездни войни”. Кубински останки, изпаднали от някогашната братска дружба, чернокожи африкански студенти, жив бразилец видях даже за първи път, а Памбос не беше още салса гуру, беше си просто скоклив кипърски пръч. Опияняваща смесица от култури, усещане за хоризонт и свобода, които белязаха завинаги моята интернационална душа. Така ме връхлетя тая иберо-американска лудост тогава, че започнах да ходя на уроци по испански при Сибила Димова (дъщерята на Димитър Димов) и за няколко месеца го проговорих. Та едно лято се прибирам аз в Разлог за ваканцията и майка ми през смях ми съобщава, че из родния ми град се носи мълва…Били са ме видели в Студентски град… “д’играм с негър”! Това в превод от разложчи означава, че са ме забелязали да танцувам с чернокож младеж! (В Разлог ако искаш да поканиш дама на танц се казва: Ай д’играме!) Представете си бяла разложка лична мома танцува с чернокож, а салсата не се танцува на метър разстояние! Международен скандал в Дъгата маала! С майка ми много се смяхме тогава, но сега вече не ми е смешно. Беше преди повече от 20 години. За които 20 години не само, че нищо не е мръднало, а прословутата българска толерантност съвсем се стопи.
Ние българите не сме расисти! Не бе, не, изобщо не сме! Най-вече по една проста причина – няма друга раса около нас. Иначе да видиш ти Дивото Динко със свинските опашки!
Сега като еврейска съпруга периодично някой малограмотен патреот във Фейсбук че чувства задължен да ме порицае, не можах ли да се омъжа за българин и да родя три хубави български деца, ми се продадох на богат евреЙн! Айде да не се лъжем… Чуждото, различното, непознатото плаши българина. Така е било и така ще бъде още дълго. Просто се добавят нови и нови, бабуджере им викат в нашия край, в репертоара от плашила на нашенеца –  джендъри, мигранти, гейове педофили, наркомани с марихуани и т.н.
А реакциите в социалните мрежи около събитията в САЩ от последните седмици само показаха още едно уродливо българско лице – много от нашите сънародници пренасят от родните си места всичките си простотиЙ отвъд Океана. От американския расизъм ме е гнус, но от българския ме е и срам. Толкова позорни, дълбоко примитивни и неграмотно написани, във всеки смисъл, коментари от мои сънародници изчетох… Да речеш, че българинът сам не е теглил хомота на не едно робство. Такава тотална липса на емпатия и елементарна историческа грамотност! Ако тепърва трябва да си обясняваме, че робовладелството е една от най-дълбоките рани на човечеството, няма смисъл да си говорим. Разприятелете ме сега, ако аз вече не съм ви блокирала. Столетия минаха и раната не зараства. Хилядолетия ще трябват ако изобщо човекът още ще е на Земята, за да я види зараснала. Няма нужда да цитирам статистика за това колко по-голям е шансът да бъдеш арестуван ако си черен спрямо това ако си бял. Много е просто. Чернокожите имат равни права, но нямат равен старт. Ние ли не знаем какво е да изоставаш с няколко обиколки в историята?!
Сега по въпроса за особеностите на американския расизъм – има и черен, има и бял! Който твърди, че расизмът в Америка е преборен е или лъжец, или пълен идиот. То е ясно. Няма да се правя на Тома Томов, само ще споделя няколко лични наблюдения от годините, в които живях в сърцето на някогашния робовладелски юг – Луизиана. Още в първите дни, когато се озовах в столицата Батън Руж (беше есента на 2009-а) мъжът ми ми връчи ключове от автоматик с навигатор и ме пусна да се оправям. Не бях карала автоматик, еле па с електронен навигатор, който ми дудне с британски акцент в мили. И така напълно очаквано взех грешния изход от магистралата и се в забих в гетата. С целия си непредубеден изследователски акъл слязох от колата пред първия супермаркет да питам къде съм. В момента, в който влязох в магазина вътре народонаселението замря и ме зяпна все едно е влязла горила албинос. Огледах се… всички бяха цветнокожи. Бяха любезни, даже мили, особено като чуха объркания ми акцент. Беше ми забавно до момента, в който се обадих на мъжа ми да му обясня къде съм, а той пък каза в офиса и тогава на заден план чух някой да се провиква – кажи й веднага да изчезва от там! Така на терен разбрах какво е то феноменът на авто-сегрегацията. Не бе, няма расизъм, просто белите си живеят при белите, черните при черните и сичко е точ.
Година по-късно племенникът ми дойде на гости. Беше на 16 години и аз се чудех как да го забавлявам тоя тийнейджър. Споделих на местни познати, че мисля да го заведа на аквапарк. Ммм, не е много добра идеята, там ходят предимно черни, беше отговорът, с който ми дадоха да разбера, че идеята ми, всъщност, е много тъпа. Просто белите не влизат в една вода с черните. Точка. Расизъм в Луизиана не съм видяла с очите си, като се замисля, вероятно, защото с афроамериканци почти не съм общувала. В луксозната сграда, в която живеехме на брега на университетското езеро не помня да съм мяркала афроамериканец. Пардон, за кратко в първите месеци имахме чернокожа чистачка около 50 и кусур годишна. Спомням си, че я попитах дали ще е проблем да й дам пари сама да купи препаратите за почистване, защото не съм наясно още кое за какво е по тукашните земи, а тя ми отговори: Да, проблем ще е. Защото аз също не съм наясно. Това е първата ми работа като чистачка, така че най-добре е ти сама да си ги купиш, меем. Като се оплаках на мъжа ми, той ме смъмри и ме призова да бъда малко по-чувствителна към нуждите на чернокожото население. Отне ми известно време, докато разбера, какво е искала да ми каже…  Това, че съм черна и прабаба ми е била робиня, не означава, че цял живот съм мечтала да чистя кенефи. Така че, вдигай си белия задник и отивай сама да си купуваш препаратите. Е, това е искала да ми каже.
Много са тънкостите на американския расизъм и на американското общуване изобщо. Ако не си роден в тази култура трудно можеш да научиш нейните кодове. Аз все още ги налучквам. Това важи за всяка култура, но американската е двойно зашифрована заради омертата на любезността. У нас ако някой не ти се кефи ще намери начин много бързо да ти стане ясно. А при американците всичко се държи в тенджерата под налягане на доброто възпитание и толерантността. Две съставки изначално неприсъщи на човешката природа. И затова американската тенджера периодично гърми. Ето сега бял полицай уби невинен чернокож с коляно на врата и целият свят говори за Америка и расизма. През останалото време обаче тихо клокочи онзи перфиден, подмолен расизъм с усмихва през стиснати зъби. Той е далеч по-опасен, защото за него не се говори, а вонята му се носи из въздуха.
В Ел Ей, където пребивавам през последните години расизмът има други нюанси. Буквално. Към черното е добавено и латино мургавото. И всичките там Джей Ло, Джей Зи, Уил Смит, Дензъл и т.н. са само изключение, което потвърждава правилото. Точно 8 минути и 46 секунди бяха необходими, за да рухне цялата холивудска пропагандна машина с нейните истерични проповеди за равноправие. Убедена съм, че вече се пише сценарий за филм със заглавие “8 минути и 46 секунди”!
През моите първи месеци в Лос Анджелис бях много наивно ентусиазирана, че ще си упражнявам испанския и ще се натанцувам на салса. На всички разправях, че говоря испански и лекото недоумение в погледите разчитах като възхищение. Първо се пробвах с градинаря и човека по поддръжката на басейна. Те бяха много изненадани, неприятно изненадани. Известно време упорстваха и продължаваха да ми говорят на развален английски, защото това беше тяхното убежище, от което моят испански ги лишаваше. Като видяха, че тая верно говори испански и нема да мине номера, кандисаха, но не им е драго. Градинарят обаче не издържа и един ден ме попита –  сеньора, ти защо си учила испански? Ми как защо бе, Алберто, езикът на Сервантес, прозорец към цял един свят! Ма, ти друга работа немаш ли си, прочетох в ококорения му поглед. Мда, отне ми известно време, докато разбера, че испанският в Ел Ей не просто не е престижен, той е езикът на чистачките, бавачките, градинарите, берачите на портокали, на всички онези безмълвни сенки, които блуждаят из домовете на привилегированите. Езикът на обслужващия персонал, езикът на плебса, и зорлем да го учиш без да ти е майчин си е доста малоумна идея. И така постепенно спрях да се хваля, че говоря испански, просто, защото не е cool. Обаче, пък руският ми е доста вървежен. Кой да предположи! Тук е моментът да отбележа, че в Америка източно европейка в лошия смисъл на думата не съм се чувствала. За разлика от много български приятели и познати из Европа. В Америка съм просто европейка.
В детската градина на дъщеря ми Леа в Ел Ей имаше деца във всички нюанси на кожата. За рождения ден на всяко дете се организираше парти, наричаха го Sun Celebration (слънчево празненство). Всички деца застават в кръг, а рожденикът по средата и трябва да посочи няколко приятелчета, които да участват в ритуала. И когато Леа избра чернокожо момиченце на име Леджънд мексиканската учителка възкликна възторжено – Excelent choice, Leah! Отличен избор, Леа! Много ти разбира Леа, което й е отлично на избора, но аз разбрах защо е толкова възторжена мис Джесика! И тъкмо се похвалих на Моше колко е толерантна нашата дъщеря и в какъв прекрасен нов свят я отглеждаме, как децата са антирасисти по природа и тряяяяяс… По телевизора дават чернокожа жена, а щерка ми пита: Мамо, тази не ти ли прилича на маймуна?! Не, не е смешно, че на 4-годишно дете чернокожа жена му прилича на маймуна. Но е факт и не можем да го подминем ей така. С баща й подскочихме на дивана и включихме веднага целия политкоректен репертоар. Колко е хванало дикиш тепърва ще се разбере. Но едно е ясно – тая рана няма да зарасне сама. Много работа иска. Така че да запретваме ръкави!
41 коментара за “Българинът не е расист! Не, бе, не е, изобщо не е…”
Боже, колко си права ! Негативите на нашия расизъм са страшни ! Не влизаме лесно в чужди обувки и не сме състрадателни, но пък нали знаеш, че празните съдове най-силно дрънчат…
Възхитен съм от написаното. Още пишете. Можете го. Благодаря.
За пореден път , благодаря. Да си жива и здрава, запази се такава!
8 юни, 2020 в 12:42
Не се съмнявам, че сте чели Старият Завет (какво пък общо ще има с расизма!), пълно с кръв повествование; “… бог беше с нас и ние победихме племето… и изклахме мъжете, прибрахме жените, добитъка и т.н. , след време, като не почитахме бог достатъчно и племето… ни напдна, избиха мъжете ни, откараха жените ни и т.н.. Всичко е в нашата природа; страх, агресия, нагон, алчност и какво се сетите. Имам 20 г. в Южна Юалифорния, 3 г. във Венецоела-никакъв расизъм, pura pachanga, no limitada, малко в Тайвен, из Европа тук-там… Расизъм има повече там, където има силен национализъм или религия.
8 юни, 2020 в 13:54
ВенецОела? Тава дека е?
8 юни, 2020 в 17:04
Моя грешка, Венецуела е, а и (Ю)Калифорния забелазах, оти тропането по клавишите не ми е природа (повече съм читчтель, отколкото писатель), но по-съществено е философстването- не се заяждам. Ако приемате мнение за писаницата, както казва Димитрий Иванов, добра е, твърде лична за да бъде творба.
8 юни, 2020 в 13:12
разбира се че българина е расист, даже нашите либерасти са расисти, познават се по това че започват изреченията с “аз не съм расист, но…” . само че точно за това тук е спокойно и българия е много по-добра държава от щатите, защото сме расисти. тук също затворите са пълни главно с цигани, но никой не намира това за несправедливо, защо? а да, защото сме расисти. смятаме че е нормално затворите да са пълни с цигани, и така нямаме конфликт с действителността. циганите, които са доста трезви мислещи, също са наясно с това, и ето ти как расизма води до мир, противно на тъпата пропаганда
8 юни, 2020 в 13:22
Скъпа Ирина, защо не си харчиш там парите на Моше и да спреш с носталгичните спомени за Разлог и Студентски град… И “24 часа” вече не е същият. Живей си в луксозния пашкул, извоювала си го – къде по любов, къде по сметка – не е наша работа да съдим, ама много си досадна с обобщенията и паралелите с България, гледана от висотата на кристалната ти ел-ейска кула. Вярно, можеш да ме отрежеш “Това си е МОЯТ блог, бе, не чети…”, само че бившите ти колеги продължават упорито да те публикуват тук, смятайки, че е много забавно. Та не издържах да не изокам и аз…
8 юни, 2020 в 13:58
Харча ги, но това не пречи и да пиша… Не за миналото, за бъдещето пиша. И да препечатват ме колегите, защото имам какво да кажа! Пък ти, уважаеми, ако искаш чети! Ма като гледам няма да ми устоиш и ще продължиш.
8 юни, 2020 в 16:01
А защо вместо богатия Моше, с къща с басейн и градина в Ел Ей, не се взехте с някой чернокож фърфалак от гетото в Луизиана? Ей така, да докажете колко не сте расистка?!?! Много е лесно от удобния шезлонг и белия ви като сняг свят, да твърдите колко сте интернационална, но 100процента, втори път в онова гето не сте влезли. Не отговаряйте. На всички ни е ясно.
8 юни, 2020 в 13:35
С цел да се повторя и потретя все пак ще кажа. Ама недейте така ние Българите сме супер толерантни към всички етноси ,не правим никаква разлика между Американци,Италианци,Испанци……и секъв друг вид мангали 😁.
8 юни, 2020 в 17:28
Много се зарадвах като видях тази ваша статия в “24 часа”.И друг път съм чел ваши материали.Пишете чудесно и по актуални за всички ни проблеми!С голямо удоволствие ги чета!Благодаря Ви!
Не обръщайте внимание на хулите на хетърите – някои хора от всичко са недоволни и светът им е крив, а видят ли че някой е по-способен от тях и е постигнал нещо – никога няма да му го простят!
Още веднъж – благодаря!Чудесна сте!
8 юни, 2020 в 17:35
Благодаря! А хейтърите са хубаво нещо, генерират трафик на блога ми 🙂
8 юни, 2020 в 17:55
Абе, госпожо, я си пий хапчетата. Като ти гледам умственото състояние имаш нужда от сериозна ментална помощ. Живей си в малкия си свят и си гледай болните илюзии. Тази ментална диариа, дето си я изцвъкала вони от далече. Аз не мога да си представя как мислещ човек може да надрънка такива глупости. Луда ли си, болна ли си, объркана ли си, умопобъркана, неадекватна или добре платена. Ти си явно от хората, които търсят под вола теле, явно много си сукала. Не обиждай българския народ. По далеч от носа си виждаш ли? Ти като си расистка и смяташ, че и другите са като тебе или искаш да са като тебе, каква заблуда… Отивай спасявай нуждаещи се от помощ латиноамериканци, чернокожи, какво ми се обясняваш тука и се опитваш да налагаш някакви идеологии целящи да се внесе смут в обществото? Баста!
8 юни, 2020 в 18:09
Прочетох внимателно вашият материал и съм напълно съгласен с повечето неща. Но извинете Джордж Флойд национален герой? За мен този човек е гнусен закоравял престъпник, изроди, който е опрял пистолет в корема на бременна жена и я е ограбил! Лежал е по затворите за осем различни престъпления. По време на ареста е бил дрогиран и е оказал яростна съпротива, което донякъде е довело до смъртта му, която забележете не е умишлена. Разбирам, че това е отличен повод негрите, извинете афроамериканците да ограбят много магазини и безнаказано да вършат всякакви престъпления включително убийства. Знам, че това е добре за кампанията на Джо Байдън и демократите. В САЩ има много други малцинства, но никой не прави тези циркове, както “афроамериканците”. Да били са роби преди 150 години , но извинете ако техните предци бяха останали в Африка вероятно също щяха да са роби, защото там робството по онова време е повсеместно. Съдете ме, но има нещо сбъркано при афроамериканците. Джордж Флойд – национален герой?!?!
8 юни, 2020 в 18:12
Само да добавя. Да, българите сме расисти, но положението се подобрява. Бавно.
8 юни, 2020 в 18:21
Вече ме изтрихте ? Това си е расизъм. 😀
8 юни, 2020 в 20:06
Just happened to read your article and thought I give my 2 cents,… as usual. The things you are talking about are nothing new, they been around and will stay around for a while yet; especially in the US! I am thinking your purpose is it to inform the rest who don’t know or didn’t know about it in light of recent developments. It is just the way it comes out when you write about it, it is kind of mentality typical to Bulgarian people (which I am one of ). So, not to get to prosaic and bore you to death, the South Americans didn’t want to speak to you in Spanish because they recognized your accent as a non native speaker, simply…don’t know you and don’t know what you are trying to do. Racism is live and well and it is on white on white, black on blacks, Latin Americans and so on, it is not clear cut as you describe it. As you found out in your interactions, not know the history behind but only getting bits and pieces of it and then generalizing it leaves us exactly where we are…As I said my 2 cents, take it or leave it. Have a nice day.
8 юни, 2020 в 22:04
..не се срамувам от това което испитвам..а иначе старчевата е супер.и бабуджерите..ние сме това което сме а не което вие искате да сме..малко сте но крякате за цял народ…
8 юни, 2020 в 22:06
Rajab Abdur Rahim каза:
8 юни, 2020 в 22:27
MASHALLAH KIZIM,ASHKOLSUN I AFERIM , MNOGO PRIYATEN,RAZBRAN I SLADAK EZIK I MISAL,DERZAY DASHTE ! MNOGO POZDRAVI I SELAM I SHALOM TO MOSHE!
8 юни, 2020 в 22:32
RASIZMAT NA BELITE AFRIKANERI OT SOUTH AFRICA(YUJNA AFRIKA) RYAPA DA YADE PRED BALKANSKIYAT-BULGARSKI RASIZAM SRESHTU NASHITE TSVETNOKOJI(TSIGANITE-MANGALI-ROMI)I DRUGOVERTSITE(PRAVOVERNITE MUSLUMAN-POMATSI I TURTSI)!
8 юни, 2020 в 22:33
BULGARINAT E NEGARAT NA SVETA !
8 юни, 2020 в 23:38
Благодаря Ви,Ирина! Те,тЕва ми ‘ареса!Ще очаквам още статии…стилистиката Ви е cool!!!Продължавайте все така! И бъдете эдрава!
8 юни, 2020 в 23:40
Rajab Abdur Rahim каза:
9 юни, 2020 в 10:12
@ moderator YOU MUST BE FUCKEN BALKAN – BULGARIAN, RACIST NATIONAL SOCIALIST COMMUNIST, GAY-PEDERAST TO NOT PUBLISH MY COMMENTARS!
9 юни, 2020 в 11:09
Здравейте! Прочетох само някои Ваши материали от които блика много остроумие, хумор, свеж, кристален български език, весело и закаливо намигване и зареждаща енергия, игра на мисълта и думите. Карате ме да се усмихвам и да се чувствам някак специален. Словото ви е истински диамант! Очаквам с нетърпение следващите Ви истории. Благодаря Ви!😀😀😀
9 юни, 2020 в 11:47
9 юни, 2020 в 17:35
Какъв диамант си ти, селянко селска? До вчера с външият кенеф на село, днес си продала седалището си срещу дребни битови облаги и си се помислила за някоя? Не, ти си същото провинциално нищожество, но благодарна до гроб, че ползваш чужди продоволствия.
9 юни, 2020 в 19:00
Само едно уточнение… ползвам се от битовите облаги, но не са никак дребни 🤣
9 юни, 2020 в 22:09
Прочетох статията Ви на един дъх ,малко е да кажа ,че ми хареса най -добрия коментар по темата и аз се срамувам като чета коментарите 🤫.Малък съвет при подобни неудобни истини напомняйте на четеца “препоръчва се за интилигентни хора “или слагайте червена точка забранено за бедни души .
Един от многото каза:
10 юни, 2020 в 10:46
Абсолютно всеки човек е расист и съди другите хора по външността, никой не може да ме убеди, че грозен негър, който се дрогира = бял образован човек. Евреите изтребват палестинци всеки ден, а японците и китайците са се колили по невъобразими начини между 1937 г. и 1945 г. Ако Ирина Диамант наистина не вижда разлики между расите, да иде да живее в гето.
10 юни, 2020 в 18:06
Изключително добре и много вярно Ирина. Много четливо и човешки написано. Виждам същото около себе си и наистина изпитвам срам от ГОЛЯМА част от българската общност в САЩ. Някои от коментарите само потвърждават написаното.
Един от многото каза:
11 юни, 2020 в 8:47
Ирина Диамант е най-обикновена хейтърка, но мрази собствената си раса, Джордж Флойд е арестуван за купуване на цигари с фалшиви пари, отказал е да върне стоката и в последствие са открити наркотици в кръвта му, но това не го отразява никой ляв ектремист. Негрите пищят при ареста си и минувачи ги заснемат като жертви. Това е субективна гледна точка и отвратителна манипулация за прости хора. Засрами се, Ирина, защото много хора ни е срам от теб.
11 юни, 2020 в 13:04
Браво, девойче, много интелигентно и обосновано написано! И все пак бих искал да отбележа, че леко клони към едната страна на медала! Това, което виждам последните дни, ми прилича на расизъм спрямо белите! През годините като студент в университета често съм се сблъсквал с определено арогантното поведение на чернокожи студенти, комплексирани от евентуалната проява на расизъм спрямо тях. Ако да не си расист означава да приемеш култура и ценности, различни от твоите, особено при засилената емиграция напоследък, предпочитам да бъда обявен за расист! Що се отнася до Щатите, за да си изградя меродавно мнение, бих искал да разбера какъв е процентът на на престъпления, извършени от бели и от черни, колко са полицаите, загубили живота си при опит за арест, каква е биографията на починалия, колко са убитите при арест бели престъпници, без да има видеоматериал, колко са проявите на насилие и расизъм от страна на чарнокожи спрямо бели и т.н. Не ме разбирайте погрешно, не оправдавам полицая, той е боклук и мястото му не е в полицията, доказва го и огромният брой жалби срещу него. Адски е трудно човек да стигне до истината сред медийната вакханалия и хейтовете във фейсбук! Определено не мога да се съглася, че след този нещастен случай на чернокожите трябва да е рзрешено и простено всичко, а ние трябва да си посипем главата с пепел!
Още един от многото каза:
11 юни, 2020 в 17:31
Ya know how damn Bulgarians call books, bro?!?!
Един от многото каза:
12 юни, 2020 в 13:01
България е във икономически възход заради расизма. По времето на Моцарт, Бетовен, Нютон, Нилс Бор, Алфред Нобел, Марк Твен, Макс Планк…расизмът е бил държавна политика и черните тъпанари са бачкали по памуковите плантации и нивите, а сега ги мързи да гледат, грачат крап “музика” и се стрелят в гетата дрогирани. Западното общество пропада, защото робите се разхождат спокойно с грамадни права и идва времето България и цялата Източна Европа да сме център на цивилизацията на планетата.
12 юни, 2020 в 14:30
Г-жо Диамант, въобще не сте наясно с родния “расизъм”. Такъв практически няма. Малкото негри у нас са предимно студенти или клубни спортисти – просто няма как да образуват критична маса, за да се появи явен расизъм, ако въобще това е възможно. Освободили сме се от османско иго преди почти 150 г. и отдавна всичко преди това е забравено (не знам защо негрите си го спомнят все още тяхното робство, сигурно им е твърде удобно). Преподавам в университет, където има много студенти от турския етнос (вероятно поне 20%) и не съм забелязал някакво специално отношение към тях. Напротив, свидетел съм, че се разбират много добре с останалите си колеги, наблюдавам и по-близки междуетнически отношения между някои от тях, което е чудесно. Единствено има елементи на расизъм към циганите, но затова са си виновни последните. Те нямат никакви оправдания, никога не са били роби, поне не и на българите. Начинът им на живот е в разрез с нормалните обществени взаимоотношения, откъдето се появяват проблеми, умишлено ескалирани от политиците. Смешно е дори да си мислите, че в България имаме склонност към расизъм – ние сме кръстоска между прабългари, славяни и траки, а на по-късен етап оттук са минали какви ли не етноси. Какво би могло да значи “чист българин” – това никак не ми е ясно. Освен това, сме бедна държава, всички сме прекалено заети с прехраната си, за да се занимаваме с глупости като расизма. Но, Вашият съпруг е от един доста расистки етнос – евреи, те винаги се държат, подобно на циганите, капсулирано. Поне са цивилизовани. Дъщеря Ви се казва Леа, да е жива и здрава, но защо ли си мисля, че и другите Ви деца имат по-скоро еврейски имена… Та, поговорете малко със съпруга си за расизъм, сигурно ще научите това-онова – евреите са експерти в тази област.
13 юни, 2020 в 9:53
Расист е онзи който се определя като друг,няма значени от цвета на кожата. А.И.Т.
Когато едно нещо се държи като маймуна и прилича на маймуна , значи е маймуна. Аз не съм расист , НО някои раси имат характерно маймунско държание.
16 ноември, 2020 в 19:21
Ех, колко хубаво и увлекателно пишете! С голямо удоволствие четох написаното! Продължавайте все в същия дух !
Вашият отговор на Красимира Асенова Отказ
Вашият имейл адрес няма да бъде публикуван. Задължителните полета са отбелязани с *
ПРЕДИШНА СТАТИЯ: СЛЕДВАЩА СТАТИЯ:
Пътеводител из световните сериали – 2020
Режисьорът на “Умирай трудно” яде шупла в Пирин голф
ТАЙНАТА НА МЪЖКАТА ЧАНТИЧКА
Амулиани - хотел на ужасите и райски плаж
Оскари 2021! Диктатура на нисшите!
Мария, ти си школа!
Изработка на сайт от DevZone.BG
irinadiamant.com Всички права запазени
Този уебсайт използва бисквитки, за да подобри вашето преживяване. Може да промените настройките от тук Настройки на бисквиткитеПриемам
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Необходимо Винаги е активирано
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.